Tabelul divergenţelor 
la proiectul de Hotărîre „Pentru aprobarea semnării Acordului de finanţare 

dintre Republica Moldova şi Banca Europeană pentru Reconstrucţie şi Dezvoltare în vederea realizării proiectului 

“Sistemul termoenergetic al mun. Bălţi (SA “CET-Nord”)”
”
	nr. d/o
	Conţinutul propunerilor şi obiecţiilor
	Comentarii

	Ministerul Finanţelor a prezentat avizul prin scrisoarea nr. 13/1-6-195 din 18.06.2014

	1.


	Ca urmare a demersului Ministerului Economiei nr. 06/3-3394 din 09 iunie 2014, privind examinarea și avizarea proiectului Hotărîrii Guvernului cu privire la iniţierea negocierilor asupra proiectului Acordului de finanțare dintre Republica Moldova și Banca Europeană pentru Reconstrucție și Dezvoltare în vederea realizării proiectului „Sistemul termoenergetic al mun. Bălți (S.A. „CET-Nord ”)”, Ministerul Finanţelor comunică lipsă de obiecții.

Totodată, obiecțiile și propunerile asupra textului Acordului de finanțare menționat, vor fi expuse de către reprezentantul Ministerului Finanțelor în cadrul negocierilor.
	

	Ministerul Afacerilor Externe şi Integrării Europene a prezentat avizul prin scrisoarea DI-04-1-8968 din 24.06.2014

	1

	Cu referire la scrisoarea Ministerului Economiei nr. 06/3-3394 din 09.06.2014 privind iniţierea negocierilor asupra proiectului Acordului de finanţare dintre Republica Moldova şi Banca Europeană de Reconstrucţie şi Dezvoltare în vederea realizării proiectului „Sistemul termoenergetic al mun. Bălţi (S.A. „CET-Nord”)”, MAEIE comunică următoarele.

Materialele aferente iniţierii negocierilor asupra unui acord necesită a fi remise spre avizare autorităţilor competente, pe suport de hârtie. Acestea vor conţine în mod obligatoriu textul proiectului acordului în discuţie.

Secţiunea Transparenţă decizională de pe pagina web a MEc conţine doar proiectul HG cu privire la iniţierea negocierilor asupra proiectului Acordului şi nota informativă. Conform prevederilor legale, nota informativă urmează a fi semnată de către conducătorul/locţiitorul autorităţii.

În acest context, MAEIE atrage atenţia asupra necesităţii respectării legislaţiei în vigoare referitoare la iniţierea negocierilor asupra unui acord, în special asupra obligativităţii remiterii spre avizare a textului proiectului de acord şi solicită transmiterea către MAEIE a acestuia.

Cu referire la proiectul HG cu privire la iniţierea negocierilor asupra Acordului, se exprimă lipsa de obiecţii.
	Se acceptă,
vor fi luate măsurile de rigoare

	Centrul Naţional Anticorupţie a prezentat avizul prin scrisoarea nr. 06/2536 din 02.07.2014

	
	          Cu referire la proiectul hotărârii de Guvern cu privire la iniţierea negocierilor asupra Acordului de finanţare dintre Republica Moldova şi Banca Europeană de Reconstrucţie de Dezvoltare în vederea realizării proiectului „Sistemul termoenergetic al mun. Bălţi (S.A. „CET-Nord”), Vă comunicăm reieşind din limita de competenţă, lipsa de propuneri şi obiecţii.

          În ceea ce priveşte expertiza anticorupţie, menţionăm că acesteia se supun proiectele de acte normative ale Guvernului, în sensul art. 2 din Legea nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, adică proiectele, prin care se stabilesc reguli obligatorii de aplicare repetată la un număr nedeterminat de situaţii identice. Proiectul prenotat nu se înscrie în această categorie întrucât este un document de politici, în sensul Hotărârii  Guvernului nr. 33 din 11.01.2007 „Cu privire la regulile de elaborare şi cerinţele unificate faţă de documentele de politici”, motiv pentru care nu poate fi supus expertizei anticorupţie.


	Se acceptă

	Ministerul Justiţiei a prezentat avizul prin scrisoarea nr 03/6813 din 07.07.14

	
	Cu referire la proiectul Hotărîrii Guvernului cu privire la iniţierea negocierilor asupra proiectului Acordului de finanţare dintre Republica Moldova şi Banca Europeană de Reconstrucţie şi Dezvoltare în vederea realizării proiectului „Sistemului termoenergetic al mun. Bălţi (S.A.„CET-Nord”)”, prezentat spre examinare, relevăm următoarele.

Reieşind din prevederile art. 7 alin. (1) din Legea nr. 595-XIV din 24 septembrie 1999 privind tratatele internaţionale ale Republicii Moldova, propunerile cu privire la iniţierea negocierilor în vederea încheierii unui tratat internaţional se prezintă:

    a) Preşedintelui Republicii Moldova - în cazul tratatelor care urmează a fi încheiate în numele Republicii Moldova;

    b) Guvernului Republicii Moldova - în cazul celorlalte tratate.

Întrucît textul proiectului de hotărîre stabileşte că, Acordul de finanţare urmează a fi încheiat în numele Republicii Moldova, este necesară redactarea unui proiect de Decret al Preşedintelui Republicii Moldova referitor la iniţierea negocierilor asupra proiectului Acordului de finanţare vizat.

Adiţional, subliniem că, în conformitate cu art. 7 alin. (3) din Legea nr. 595-XIV din 24 septembrie 1999, precum şi pct. 3 din Regulamentul privind mecanismul de încheiere a tratatelor internaţionale, aprobat prin Hotărîrea Guvernului nr. 120 din 12 februarie 2001, propunerea cu privire la iniţierea negocierilor conţine argumentarea necesităţii încheierii tratatului internaţional, cu specificarea eventualelor consecinţe de ordin politic, financiar-economic sau de altă natură pe care le implică încheierea tratatului internaţional, proiectul acestuia în limba de stat şi avizele ministerelor şi ale altor autorităţi administrative centrale de specialitate privind oportunitatea încheierii tratatului internaţional. Ministerul Justiţiei prezintă avizul privind compatibilitatea proiectului tratatului internaţional cu prevederile Constituţiei Republicii Moldova şi cu legislaţia naţională. 

Aşadar, în partea ce ţine de avizarea în fond a proiectului Acordului, se constată lipsa textului acestuia în setul de documente prezentate oficial, precum şi celor plasate pe pagina web a iniţiatorului proiectului. 

Subsidiar, nota de argumentare urmează a fi revizuită potrivit exigenţelor menţionate în art. 7 alin. (3) din Legea nr. 595-XIV din 24 septembrie 1999, cu elucidarea consecinţelor de ordin politic, financiar-economic sau de altă natură pe care le implică încheierea tratatului internaţional.
	Nu se acceptă, 
întrucît prezentul acord nu cade sub incidenţa Legii nr. 595 din 24.09.1999 privind tratatele internaţionale ale Republicii Moldova, ci sub prevederile Legii nr. 419 din  22.12.2006 cu privire la datoria publică, garanţiile de stat şi recreditarea de stat, conform prevederilor acestui act legislativ,  asemenea acorduri pot fi semnate de către Guvern


